dienswerk van Christus, kry die ongehude staat 'n totaal nuwe dimensie. En net soos die huwelik self, dra die ongehude staat 'n tekenkarakter: dit word 'n lewende en aanskoulike teken, wat in hierdie tyd deurbreek, van die toekomstige bedeling wanneer daar geen huwelik meer sal wees nie.

- 3.2.7 Skrifgedeeltes wat eksplisiet handel oor homo- seksuele verkeer

### 3.2.7.1 Gen 19:5-9

Die sonde en verdorwenheid van Sodom was meer as net sek sueel van aard (Jes 1:10, 3:9; Eseg 16:49 en Jer 23: 14). Die optrede wat in Gen 19:5 dreig om plaas te vind, geskied teen 'n besondere agtergrond, naamlik die totale degenerasie en goddeloosheid van die inwoners. Die aard van die homoseksualiteit wat hier dan ter sake is, is nie die van 'n geïsoleerde voorval tussen twee individue nie, maar neem die vorm aan van 'n massale verwildering. ·

### 3.2.7.2 Rigters 19:16-26

Dit tref weer eens, net soos met Gen 19:5, dat hier sprake is van 'n massale toeloop. In teenstelling met Gen 19, waar dit gaan om heidene, het ons hier te doen met Israeliete, lede van die verbondsvolk. Die oordeel oor hierdie wellustige, perverse optrede is swaar (Rigters 20).

### 3.2.7.3 Levitikus 18:2.2 en 20:13

In beide teksverse, in teenstelling met Gen 19 en Rigt 19, is wedersydse instemming waarskynlik. In albei gevalle word hierdie vorm van seksuele omgang beskryf as ' to-eba ' ( 'n afstootlike, afskuwelike sonde/ 'n gruwel).

Hoewel in wye kring aangevoer word dat Lev 18:22 en 20:13 uit en uit 'n kultiese karakter dra en dat dit die kulties- reinhou van Israel te midde van die heidene beoog (onder andere om- dat ' to-eba ' 'n term uit die kultiese terminologie·sou wees waarmee alles wat kulties verbode was, aangedui is), word die argument dat Lev. 18:22, 20:13 uitsluitlik met 'n verbod teen die heidense kultus te make sou hê, deur gewigtige argumente gedruk (waarop nie hier in besonderhede ingegaan kan word nie).

Die rede vir die verbod op homoseksuele omgang in Lev 18 en 20 moet derhalwe veel wyer as net die moontlike kultiese gesien word. Dit kan byvoorbeeld geensins op gelyke voet geplaas word met byvoorbeeld die verbod op die eet van varkvleis (Lev 11:7) nie. Al sou die verbod dan ook die heidense kultiese praktyke voor oë gehad het, moet aanvaar word dat nie alleen die heidense gebruik veroordeel word nie, maar die gebruik self, binne sowel as buite die kultus.

### 3.2.7.4 Rom 1:18-32

Paulus vestig die aandag daarop dat in die heidendom van sy tyd, met sy heidense religieë, nie die ware God nie, maar die verdorwenheid van die mens geopenbaar word; nie Gods waarheid nie, maar valsheid. Die verruiling van die ware God vir afgode, die verruiling van die waarheid vir die valsheid, word 'n voortskrydende proses. Uit die duistere hart kom die begeerte na die onreine, ook met betrekking tot die seksuele. So word nie alleen God verruil vir afgode nie, maar die natuurlike geslagtelike verkeer word verruil vir dit wat teen die natuur is (v 26), sodat die liggaam, wat instrument is waardeur die mens sy innerlike openbaar en na buite tree, aan sy bestemming onttrek word en teen die bedoeling van die Skepper in gebruik, word.

Vir Paulus is die bindende ' natuur ' niks anders as dit wat in ooreenstemming is met Gods wet as heilsopenbaring nie. ' Natuurlike verkeer ' is dan niks anders nie as die geslagtelike verkeer wat in ooreenstemming is met die God-gewilde orde en die onderskeid van die geslagte.

Die vermelde homoseksualiteit in Romeine 1 is nie die onder- werp van 'n selfstandige uiteensetting nie. Ook is dit nie 'n geïsoleerde geval van homoseksuele verkeer wat onder die oog is nie, maar homoseksualiteit as breë sosiale verskynsel soos dit in daardie dae in die Hellenistiese wêreld voorgekom het.

### 3.2.7.5 1 Kor 6:10

Die grondgedagte wat in 1 Kor 6: 1-20 deurgegee word is dat dit geen ligtelike saak is om God se wil nie te doen nie. Dit beteken dat die toegang tot die koninkryk van God vir so 'n mens geslote kan wees. Die gelowige wat in Christus vernuwe is se innerlike gesteldheid moet tot uitdrukking kom in sy liefde tot sy naaste, en nie in onreg nie. Die geloof in Christus is nie 'n vrybrief tot die doen van onreg en ongebondenheid nie.

Arsenokoitai en malakoi (vers 10) verdien nadere aandag. Volgens die oorspronklike betekenis verwys eersgenoemde na mans wat by mans lê/slaap. Die geslagtelike word daarin sterk beklemtoon, sodat dit dan verwys na mans wat seksueel met geslagsgenote verkeer. Die aktiewe rol is·veral hier op die voorgrond. Malakoi beteken letterlik ' dit wat sag, teer, vroulik is ' . Veral die passiewe aspek is op die voorgrond en dit verwys dan na 'n manlike persoon wat hom seksueel laat gebruik.